CELEX: 62018CA0527
Language: da
Date: 2019-09-19 00:00:00
Title: Sag C-527/18: Domstolens dom (Anden Afdeling) af 19. september 2019 – Gesamtverband Autoteile-Handel e.V. mod KIA Motors Corporation (anmodning om præjudiciel afgørelse fra Bundesgerichtshof – Tyskland) (Præjudiciel forelæggelse – tilnærmelse af lovgivningerne – motorkøretøjer – forordning (EF) nr. 715/2007 – artikel 6, stk. 1, første punktum – reparations- og vedligeholdelsesinformationer om køretøjer – fabrikantens forpligtelser over for de uafhængige aktører – ubegrænset og standardiseret adgang til disse informationer – betingelser – forbud mod forskelsbehandling)

25.11.2019   
            
            
               DA
            
            
               Den Europæiske Unions Tidende
            
            
               C 399/15
            
         
      Domstolens dom (Anden Afdeling) af 19. september 2019 – Gesamtverband Autoteile-Handel e.V. mod KIA Motors Corporation (anmodning om præjudiciel afgørelse fra Bundesgerichtshof – Tyskland)
      (Sag C-527/18) (1)
      
      (Præjudiciel forelæggelse - tilnærmelse af lovgivningerne - motorkøretøjer - forordning (EF) nr. 715/2007 - artikel 6, stk. 1, første punktum - reparations- og vedligeholdelsesinformationer om køretøjer - fabrikantens forpligtelser over for de uafhængige aktører - ubegrænset og standardiseret adgang til disse informationer - betingelser - forbud mod forskelsbehandling)
      (2019/C 399/17)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger: Gesamtverband Autoteile-Handel e.V.
      
         Sagsøgt: KIA Motors Corporation
      
         Konklusion
      
      
                  1)
               
               
                  Artikel 6, stk. 1, første punktum, i Europa-Parlamentets og Rådets forordning (EF) nr. 715/2007 af 20. juni 2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og adgang til reparations- og vedligeholdelsesinformationer om køretøjer skal fortolkes således, at bestemmelsen ikke pålægger bilfabrikanter at give uafhængige aktører adgang til reparations- og vedligeholdelsesinformationer om køretøjer i et format, der kan være genstand for elektronisk behandling.
               
            
                  2)
               
               
                  Artikel 6, stk. 1, første punktum, i forordning nr. 715/2007 skal fortolkes således, at den omstændighed, at en bilfabrikant åbner en supplerende informationskanal for autoriserede forhandlere og reparatører til disses salg af originale reservedele ved anvendelse af en informationstjenesteyder, ikke udgør en adgang, som forskelsbehandler de uafhængige aktører i forhold til den adgang, som de autoriserede forhandlere og reparatører har som omhandlet i denne bestemmelse, når de uafhængige aktører i øvrigt råder over en adgang til reparations- og vedligeholdelsesinformationer om køretøjer, som ikke forskelsbehandler disse i forhold til autoriserede forhandleres og reparatørers muligheder og adgang.
               
            
         (1)  EUT C 445 af 10.12.2018.